മലപ്പുറത്ത് പെണ്കുട്ടിയെ പീഡിപ്പിക്കാന് ശ്രമം വായില് തുണി തിരുകി വാഴത്തോട്ടത്തിലേക്ക് വലിച്ചുകൊണ്ടുപോയി ചെറുത്തപ്പോള് കല്ലുകൊണ്ടിടിച്ച് പരിക്കേല്പ്പിച്ചു മലപ്പുറം : കൊണ്ടോട്ടിയില് 22 കാരിയെ പീഡിപ്പിക്കാന് ശ്രമം. ആക്രമണം ചെറുത്ത പെണ്കുട്ടിയെ അക്രമി കല്ലുകൊണ്ട് ഇടിച്ചു. ഗുരുതരമായി പരിക്കേറ്റ പെണ്കുട്ടി മഞ്ചേരി മെഡിക്കല് കോളേജ് ആശുപത്രിയില് ചികിത്സയിലാണ്. ഇന്നലെ ഉച്ചയ്ക്ക് രണ്ട് മണിയോടെയായിരുന്നു സംഭവം. വാഴത്തോട്ടത്തിലൂടെ ഒറ്റയ്ക്ക് നടന്നുവരുന്നതിനിടെയായിരുന്നു പെണ്കുട്ടിയ്ക്ക് നേരെ ആക്രമണം ഉണ്ടായത്. തോട്ടത്തില് മറഞ്ഞിരിക്കുകയായിരുന്ന യുവാവ് പെണ്കുട്ടിയെ വാഴത്തോട്ടത്തിലേക്ക് വലിച്ചിഴച്ചു കൊണ്ടു പോകുകയായിരുന്നു. എന്നാല് പെണ്കുട്ടി ഇത് ശക്തമായി ചെറുത്തു. ഇതിനിടെയാണ് പെണ്കുട്ടിയെ കല്ലുകൊണ്ട് ഇടിച്ച് പരിക്കേല്പ്പിച്ചത്. പെണ്കുട്ടിയുടെ വായില് തുണിയും മണ്ണും തിരുകിയായിരുന്നു ആക്രമണം. സംഭവത്തില് കൊണ്ടോട്ടി പോലീസ് അന്വേഷണം ആരംഭിച്ചു. സംഭവ സ്ഥലത്തു നിന്നും പ്രതിയുടെ ചെരുപ്പ് പോലീസിന് ലഭിച്ചിട്ടുണ്ട്. മീശയില്ലാത്ത ആളാണ് ആക്രമിച്ചത് എന്നാണ് പെണ്കുട്ടി പറയുന്നത്. പെണ്കുട്ടിയുടെ ആരോഗ്യനില തൃപ്തികരമാണെന്ന് ആശുപത്രി അധികൃതര് അറിയിച്ചു.